**Обавештење о коришћењу Наставничког портала**

1. **Верификација наставника у вези испуњења услова за полагање завршног дела испита**
   * Свим студентима Факултетски информациони систем аутоматски означава да су испунили услове за полагање завршног дела испита, тако да сви студенти имају право да пријаве испит.
   * Ангажовани наставник у настави у обавези је да на Наставничком порталу назначи да студент **није** **испунио** услове за полагање завршног дела испита, и то након задњег термина наставе.
   * За студента који је успешно извршио надокнаду лабораторијских вежби или других предиспитних обавеза, потребно је да наставник промени назнаку на Наставничком порталу, односно означи да је студент **испунио** услове за полагање завршног дела испита.
2. **Упутство за промену термина полагања завршног дела испита**
   * Захтев за промену термина се креира на Наставничком порталу, у Календару обавеза левим кликом на прозор који означава термин испита.
   * Захтев за промену термина који се упути на овај начин преко Наставничког портала стиже Управнику департмана.
   * Управник департмана одобрава/не одобрава предложену измену термина.
   * Одлука Управника преко Наставничког портала стиже: (а) Шефу Службе за настави и студентска питања, (б) студентима који су пријавили испит и (ц) на сајт Факултета – Вести за студенте.
3. **Штампање записника о полагању испита**
   * Штампање испитног записника врши наставник (најраније 3 радна дана пре термина испита)
   * Наставник уноси оцене на одштампаном Записнику.
   * Наставник потписује записник са испита и у случају да ниједан студент није полагао испит.
   * Потписан Записник се предаје Служби за наставу и студентска питања.

У Нишу, 11.10.2018.